CELEX: E2011P0019
Language: el
Date: 2011-12-16 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στις 16 Δεκεμβρίου 2011 στην υπόθεση Vín Tríó ehf. κατά του ισλανδικού κράτους (Υπόθεση E-19/11)

11.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/9
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στις 16 Δεκεμβρίου 2011 στην υπόθεση Vín Tríó ehf. κατά του ισλανδικού κράτους
   (Υπόθεση E-19/11)
   2012/C 136/06
   Με επιστολή της 16ης Δεκεμβρίου 2011 του Héraðsdómur Reykjavíkur (Πρωτοδικείο Reykjavík), υποβλήθηκε αίτηση προς το Δικαστήριο ΕΖΕΣ, η οποία καταχωρίστηκε στη Γραμματεία του Δικαστηρίου στις 26 Δεκεμβρίου 2011, για την έκδοση συμβουλευτικής γνώμης στην υπόθεση Vín Tríó ehf. κατά του ισλανδικού κράτους, σχετικά με τα ακόλουθα ερωτήματα:
   
               1)
            
            
               Αντίκειται στο άρθρο 11 ή στην παράγραφο 1 του άρθρου 16 της συμφωνίας για τον Ευρωπαϊκό Οικονομικό Χώρο η περίπτωση που συμβαλλόμενο μέρος προβλέπει στη νομοθεσία ή μέσω διοικητικών πράξεων να μπορεί φορέας που ασκεί κρατικό μονοπώλιο λιανικής πώλησης οινοπνευματωδών να αρνηθεί να δεχτεί προς πώληση στα καταστήματα λιανικής πώλησης οινοπνευματώδη ποτά που περιέχουν διεγερτικά όπως η καφεΐνη;
            
         
               2)
            
            
               Αν το Δικαστήριο ΕΖΕΣ θεωρεί ότι μια ρύθμιση όπως αυτή που περιγράφεται στην πρώτη ερώτηση συνιστά ποσοτικό περιορισμό επί των εισαγωγών ή μέτρο ισοδύναμου αποτελέσματος, κατά την έννοια του άρθρου 11 της συμφωνίας για τον Ευρωπαϊκό Οικονομικό Χώρο, παρακαλούμε να απαντήσετε στο ερώτημα κατά πόσον αυτή η ρύθμιση μπορεί παρόλα αυτά να θεωρηθεί ως δικαιολογημένη κατά την έννοια του άρθρου 13 της Συμφωνίας.
            
         
               3)
            
            
               Αν μια ρύθμιση όπως αυτή που περιγράφεται στην πρώτη ερώτηση θεωρείται ότι αντίκειται στο άρθρο 11 ή στην παράγραφο 1 του άρθρου 16 της συμφωνίας για τον Ευρωπαϊκό Οικονομικό Χώρο, παρακαλούμε να απαντήσετε στο ερώτημα κατά πόσον το Δικαστήριο ΕΖΕΣ θεωρεί (κατά το μέτρο που εξετάζει τέτοια ερωτήματα) ότι πληρούνται οι όροι τους οποίους πρέπει να πληροί ο προσφεύγων για να αποκτήσει δικαίωμα αποζημίωσης από κράτος ΕΖΕΣ λόγω παραβίασης της Συμφωνίας.